प्रवासियों की स्थिति पर डॉक्यूमेंटरी सीरीज बनाएंगी सेलेना गोमेज, बताई यह खास वजह  
सेलेना गोमेज प्रोड्यूस करेंगी नेटफ्लिक्स सीरीज
प्रवासियों पर आधारित है उनकी सीरीज
सेलेना गोमेज ने सीरीज बनाने को लेकर बताई खास वजह
पॉप स्टार सेलेना गोमेज (Selena Gomez) अब अपने करियर को एक नए मोड़ पर ले जाने की तैयारी कर रही हैं. दरअसल, सेलेना गोमेज (Selena Gomez) नेटफ्लिक्स (Netflix) के लिए एक डॉक्यूमेंटरी सीरीज प्रोड्यूस करने के लिए पूरी तरह से तैयार हैं. सेलेना गोमेज (Selena Gomez) ने अपनी इस डॉक्यूमेंटरी सीरीज का नाम रखा है 'लिविंग अनडॉक्यूमेंटेड' (Living Undocumented) है. उनकी इस सीरीज में करीब आठ परिवारों की सच्ची कहानियां दिखाई जाएंगी. सीरीज में दिखाया जाएगा कि यह परिवार निर्वासन से जूझ रहे हैं.
Been working hard on a new collection with my @PUMA fam. Launches today ✈️ #SGxPUMA
A post shared by  Selena Gomez (@selenagomez) on May 15, 2019 at 7:58am PDT
सेलेना गोमेज (Selena Gomez) ने इस डॉक्यूमेंटरी सीरीज को लेकर इंटरव्यू भी दिया है, जिसमें सीरीज के बारे में कई बातें भी बताईं. उन्होंने कहा, "मैंने इस सीरीज 'लिविंग अनडॉक्यूमेंटेड' (Living Undocumented) को प्रोड्यूस करने के लिए चुना क्योंकि पिछले कुछ वर्षों में अप्रवासी शब्द एक नकारात्मक शब्द बन गया है." उन्होंने आगे कहा, "मुझे उम्मीद है कि यह सीरीज इस बात पर प्रकाश डाल सकती है कि देश में एक अनडॉक्यूमेंटेड प्रवासी के रूप में रहना कैसा होता है. खासतौर पर उन साहसी लोगों के अनुभवों के जरिए जिन्होंने अपनी कहानियों को साझा करने की हिम्मत दिखाई है."
बता दें कि सेलेना गोमेज (Selena Gomez) की डॉक्यूमेंटरी सीरीज लिविंग अनडॉक्यूमेंटेड (Living Undocumented) का मुख्य उद्देश्य संयुक्त राज्य की प्रवासी प्रणाली की जटिल प्रक्रियाओं को उजागर करना है. इस सीरीज को आरोन सेडमैन और एन्ना चाइ के निर्देशन में तैयार किया जाएगा.